text: Politiet swinger i Esbjerg
  04 maj 2013 kl. 07.51
  Politiet har skift sirenen ud med blæsere og tager lørdag på charmeoffensiv i Esbjerg og Varde. Materialet bliver vist frem til tonerne fra Politiets Big Band og andre politiorkestre.
  I alt 200 musikalske politifolk deltager i arrangement. Udover det musikalske islæt, benytter politiet anledningen til at fortælle om politiets arbejde.
  Se mere i TV SYD Nyheder kl. 19.30
  På Torvet i Esbjerg kan man således se en moderne patruljevogn med det omfattende batteri af udstyr, bilen er forsynet med. Der kommer en politimotorcykel, og der er stande fra Syd- og Sønderjyllands Politi, politihjemmeværnet og politiets kriminalpræventive sektion.
  Børnene får mulighed for at klappe to af politiets dygtige patruljehunde og narkohunde, og så kan man også høre om mulighederne for selv at komme ind til politiet via den nye bacheloruddannelse.
  Her er en oversigt over politiets arrangementer lørdag den 4. maj:
  Kl.10.00: Bramming, Nørregade, Sjællands Politiorkst.
  Kl.10.00: Esbjerg, Bilka, Politi-Sirenerne, Århus
  Kl.10.00: Varde Torv, Randers Politiorkester
  Kl.10.00: Vrøgum, Filsøvej 1, Aalborg Politiorkester
  Kl.10.30: Esbjerg Storcenter, Horsens + Kbh. Politiork.
  Kl.10.30: Sæddingcentret, Politiets Damekor, Kbh.
  Kl.11.30: Esbjerg, Torvet, Politiets Big Band, Aarhus
  Kl.12.00: Citycentret, fælles march til Torvet
  Kl.12.30: Esbjerg, Torvet, fælles koncert
  Kl.13.45: Fælles march til Esbjerg Rådhus
  